TIRGUS IZPĒTE

**Būvuzraudzības veikšana balvu stadiona ģērbtuvju ēkas pārbūvei,**

 **ID Nr. BNP TI 2018/58**

Tehniskā specifikācija

Informācija par pasūtītāju:

|  |  |
| --- | --- |
| Nosaukums  | Balvu novada pašvaldība |
| **Reģistrācijas numurs**  | 90009115622 |
| **Adrese** | Bērzpils iela 1A, Balvi, Balvu novads |
| **Kontaktpersona par tirgus izpētes priekšmetu** | Balvu novada pašvaldības projektu koordinatorsAndris Vrubļevskis, tālr. 64522088, mob. 28662312, e-pasts: andris.vrublevskis@balvi.lv |
| **Kontaktpersona par piedāvājumu sagatavošanu** | Balvu novada pašvaldības iepirkumu speciāliste Sarmīte Gržibovska, tālr. 64522805, mob.26415767, e-pasts: sarmite.grzibovska@balvi.lv |
| **Faksa Nr.**  | 64522453 |
| **E-pasta adrese**  | dome@balvi.lv  |
| **Darba laiks**  | pirmdienās 8:30-18:00; otrdienās, trešdienās un ceturtdienās 8:30-17:00; piektdienās 8:30-16:00 |

1. **Tirgus izpētes priekšmets:**

Būvuzraudzības (tālāk tekstā – būvuzraudzība) veikšana Balvu stadiona ģērbtuvju ēkas pārbūvei.

**2. Tirgus izpētes priekšmetu raksturojošie rādītāji:**

Plānots veikt ģērbtuvju ēkas pārbūvi Balvu stadionā (turpmāk tekstā – Objekts) saskaņā ar būvprojektu un būvprojekta izmaiņām.

**3. Būvuzrauga pienākums ir:**

3.1. veikt būvuzraudzību Objektā saskaņā ar būvdarbu būvuzraudzības noteikumiem (19.08.2014. Ministru kabineta noteikumos Nr.500 “Vispārīgie būvnoteikumi” XI. nodaļu), kā arī citiem LR spēkā esošajiem normatīvajiem aktiem un būvnormatīviem;

3.2. iepazīties un sniegt atzinumu pasūtītājam par būvdarbu veicēja izstrādāto darbu veikšanas projektu, norādot uz kļūdām, ja tādas ir un uzraudzīt tā izpildi atbilstoši darbu veikšanas projektā noteiktajiem termiņiem un kvalitātei;

3.3. izvērtēt būvdarbu veicēja piedāvātās izmaiņas būvniecības projektu dokumentācijā un sniegt atzinumu pasūtītājam;

3.4. vadīt pasūtītāja vai būvdarbu veicēja būvsapulces, kurās piedalās būvniecības procesā iesaistītie dalībnieki, ja vien puses nevienojas par citu būvsapulču sasaukšanas kārtību. Nepieciešamības gadījumā, sasaukt ārkārtas būvsapulci, pirms tam laicīgi paziņojot par to būvuzņēmējam un citām iesaistītajām pusēm, veikt sanāksmju protokolēšanu;

3.5. kontrolēt kalendārā grafika ievērošanu un būvdarbu izpildes gaitu, informēt pasūtītāju par būvniecības procesa dalībnieku pieļautajiem pārkāpumiem un atkāpēm no projekta vai kalendārā grafika. Par būtiskiem pārkāpumiem nekavējoties ziņot pasūtītājam;

3.6. sagatavot ikmēneša ziņojumus par būvdarbu gaitu un iesniegt tos pasūtītājam ne vēlāk kā līdz nākošā mēneša 5 (piektajai) dienai; veikt Objekta regulāru pārbaudi, darba izpildes pieņemšanu, saskaņojot un pārbaudot izpildīto darbu apjomus;

3.7. apturēt būvdarbus Objektā LR normatīvajos aktos paredzētajos gadījumos un, ja tiek konstatēti pārkāpumi, kas saistīti ar būvdarbu līguma nosacījumu neievērošanu;

3.8. izdarīt ierakstus būvdarbu žurnālā par Objekta pārbaudēs konstatētiem trūkumiem;

3.9. sniegt būvuzņēmējam norādījumus par izpildītā darba kvalitāti un defektu novēršanu;

3.10. nepieciešamības gadījumā Objektā jāierodas ne ilgāk kā 2 stundu laikā pēc Pasūtītāja pieprasījuma brīvdienās un/vai svētku dienās;

3.11. kontrolēt būvniecības gaitu Objektā, lai savlaicīgi konstatētu nekvalitatīvi veiktus darbus, vai nekvalitatīvu materiālu pielietojumu, kā arī pārbaudīt būvdarbos izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību tehniskajai dokumentācijai;

3.12. piedalīties būvkonstrukciju, segto darbu un citu izpildīto būvdarbu pieņemšanā, izvērtēt un akceptēt Būvuzņēmēja sagatavotos segto darbu aktus un izpilddokumentāciju;

3.13. pieņemt tikai tos darbus, kas izpildīti atbilstoši tehniskajai dokumentācijai un normatīvajos aktos noteiktajām prasībām;

3.14. kontrolēt būvdarbu žurnālā un autoruzraudzības žurnālā ierakstīto norādījumu izpildi;

3.15. nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas vai sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;

3.16. piedalīties būvju nodošanā ekspluatācijā;

3.17. pēc būvdarbu pabeigšanas un Objekta nodošanas ekspluatācijā iesniegt Pasūtītājam normatīvajos aktos noteikto izpildītā darba dokumentāciju.

**4. Būvuzraudzība jāveic šādā objektā:** Balvu stadionā,Sporta ielā 8, Balvos.

**Piedāvājums jāiesniedz par visu tirgus izpētes priekšmeta apjomu, saskaņā ar pielikumu Nr.1**

**Paredzamais būvdarbu līguma izpildes termiņš:** 2018.gada 17.augusts.

**Cenas veidošanas rādītāji:** Piedāvājumu iesniegt norādot summu bez PVN, kā arī atsevišķi norādot summu ar PVN.

**Piedāvājums jāiesniedz līdz** **2018.gada 8.maijam**, **plkst. 12.00, Balvu novada pašvaldībā, Bērzpils iela 1a, Balvi, Balvu novads, LV-4501** slēgtā iepakojumā, uz kura norādīts pasūtītājs, piegādātājs, atzīme par to, kurai tirgus izpētei piedāvājums iesniegts, kā arī informācija par to, kad piedāvājumu drīkst atvērt, norādot konkrētu datumu un laiku**.**

**Būvprojektu un būvprojekta izmaiņas skatīt -** [**http://www.balvi.lv/lv/publiskie-iepirkumi/16773-atklats-konkurss-balvu-stadiona-gerbtuvju-ekas-parbuve**](http://www.balvi.lv/lv/publiskie-iepirkumi/16773-atklats-konkurss-balvu-stadiona-gerbtuvju-ekas-parbuve)

Pielikums Nr.1

**PIETEIKUMS**

**DALĪBAI BALVU NOVADA PAŠVALDĪBAS TIRGUS IZPĒTĒ**

**Būvuzraudzības veikšana balvu stadiona ģērbtuvju ēkas pārbūvei,**

 **ID Nr. BNP TI 2018/58**

Informācija par pretendentu:

|  |  |
| --- | --- |
| Nosaukums / Vārds, Uzvārds |  |
| **Reģistrācijas numurs**  |  |
| **Juridiskā adrese** |  |
| **Kontakttālrunis** |  |
| **e-pasts** |  |
| **Pretendenta kontaktpersona****(vārds, uzvārds, amats, telefons)** |  |
| **Finanšu rekvizīti:** |  |
| **Bankas nosaukums:** |  |
| **Bankas kods:** |  |
| **Konta numurs:** |  |
| **Pilnvarotā persona, kas būs tiesīga parakstīt līgumu** |  |

**Mūsu finanšu piedāvājums ir**

|  |  |  |  |  |
| --- | --- | --- | --- | --- |
| **Pozīcija** | **Tirgus izpētes priekšmets** | **Piedāvājuma cena bez PVN (EUR)**  | **PVN (EUR)** | **Piedāvājuma cena ar** **PVN (EUR)** |
| **1.** | Būvuzraudzības veikšana Balvu stadiona ģērbtuvju ēkas pārbūvei |  |  |  |

***Atbildīgās amatpersonas paraksts, atšifrējums***